A WordPress nyílt forráskódú rendszer. Ez azt jelenti, hogy a kódját bárki szabadon elérheti és szerkesztheti. Népszerűsége a hackerek kedvelt célpontjává teszi a WordPresst, hiszen elég a nyilvánosan elérhető kódban egyetlen biztonsági rést találni, máris honlapok tömege válik támadhatóvá. A támadás mögött állhat húsvér ember, de egy ilyen célra írt, automatizált program (bot) is, ami jellemzően több célpontot is támadhat egyszerre. A legrosszabb és legkomplexebb ellenfél az úgynevezett “botnet”.